બનાસકાંઠાના વાવ તાલુકાનાં બેણપમાં વાંસફોડા (વાંસવાદી) અને રાવળ પરિવારો વસવાટ કરે. તા. ૨૮મી જુલાઈના રોજ ભારે વરસાદ અને વાવાઝોડાએ પ્રકોપ વરસાવ્યો. તો રાજસ્થાન તરફથી આવેલ ઘસમસતા પાણીમાં ઝૂંપડા તણાઈ ગયા. વાંસવાદીઓએ તૈયાર કરેલ સૂંડલા, ટોપલી, ટોપલા પલળીને ખરાબ થઇ ગયા. લણણીની સિઝનમાં સુડલા, ટોપલાની જરૂર પડે અને એ માટે વાંસફોડા પરિવારો વાંસ લઇ આવેલા. આમ તો એમનું કામ જ વાંસમાંથી સુડલા ટોપલા બનાવવાનું પણ પુરના પાણીમાં વાંસમાંથી બનાવેલો સામાન પલળી ગયો અને કાળો થઇ ગયો. હવે આ સામાન કોઈ ખરીદવાનું નથી.